Will «Dub» Jones

William J. Jones med tilnavnet «Dub» (født 14. mai 1928 i Shreveport i Louisiana, død 16. januar 2000 i Long Beach i California) var en amerikansk rhythm-and-blues-sanger. Han var bassvokalist i The Coasters og blei med denne gruppa innvotert i Rock and Roll Hall of Fame i 1987.Omtale på nettstedet til Rock and Roll Hall of Fame; besøkt 21. februar 2016. 

Jones var først gospelsanger. I 1954 var han med og danna The Santa Monica Soul Seeekers, som tok navnet The Cadets når de etter hvert begynte med ikke-religiøse sanger. De fikk i 1956 en hit med «Stranded In The Jungle». I 1958 gikk Jones – sammen med Cornelius Gunter – inn i The Coasters som erstatning for Leon Hughes og Bobby Nunn. Herfra er han mest kjent for basstemmen på «Yakety Yak» og «Charlie Brown».Nick Talevski: Rock Obituaries - Knocking On Heaven's Door, Omnibus Press 2010, ISBN 9780857121172, side 322 f.

Jones har også spilt inn plater med andre artister/grupper, blant annet The Crescendos (1956) og Jesse Belvin & The Space Riders (1957).Marv Goldberg: «The Hollywood Flames», på Marv Goldberg's R&B Notebooks; besøkt 21. februar 2016.Marv Goldberg: «The Jacks/Cadets», på Marv Goldberg's R&B Notebooks; besøkt 21. februar 2016. Han og Cora Washington utgjorde duoen Cora & Dub.Talevski, side 322 f. 

På 1970-tallet sang han periodevis både med Leon Hughes' og Billy Guys Coasters-grupper. Sammen med kollegaen Lloyd McCraw fra The Cadets var han seinere med i en del gospel-grupper.Talevski, side 322 f. 

 Referanser 

 Eksterne lenker 

 The Coasters Web Site

Kategori:Sangere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Shreveport